Andres Raid

Andres Raid (sündinud 4. mail 1955) on eesti teleajakirjanik.

 Elukäik 
Raid õppis 1961. aastast Tallinna 7. Keskkoolis ja alates üheksandast klassist Tallinna 44. Keskkoolis, mille lõpetas 1972. aastal.Teleajakirjanik Andres Raid: "Ma pole oma eluajal mingisugune munk olnud." ohtuleht.ee, 14. juuni 2020

Raid on õppinud Kutsekeskkoolis nr 19 mehhanisaatoriks. 1983. aastal lõpetas ta Tartu Riikliku Ülikooli romaani-germaani filoloogia alal."Filoloogiateaduskond". TRÜ nr 21, 1. juuli 1983. Lk 3 
Hiljem on Raid lõpetanud USA-s Berkeley ülikooli magistriõppes massikommunikatsiooni erialal.Andres Raidi tööotsingud ohtuleht.ee, 11. november 2002

Raid on töötanud Eesti NSV Kergetööstusministeeriumi juhtimissüsteemide projekteerimise ja konstrueerimise büroos.

Aastatel 1985–1995 töötas Raid reporterina Eesti Televisioonis. Ta tegi kaastööd paljudele välismaa uudistekanalitele. Ta on töötanud ka TV3-s ja Tallinna Televisioonis.Persoonilugu Andres Raid: "Harjuda saab, aga leppida ei või" Uued Uudised, 10. juuli 2020. Vaadatud 26. augustil 2023 Raid on olnud üks rahvuskonservatiivse portaali Uued Uudised saatejuhte.Andres Raid: "Harjuda saab, aga leppida ei või" uueduudised.ee, 10. juuli 2020

Poliitikas
1993. aasta kohaliku omavalitsuse volikogude valimistel kandideeris Andres Raid Tallinna linnas Kuningriiklaste nimekirjas ning sai 649 häält, millega valituks ei osutunud.

1995. aasta Riigikogu valimistel oli Raid Keskerakonna kandidaat, ta kogus 424 häält ja Riigikogusse ei pääsenud.Valimiste arhiiv.

Raid on olnud Eestimaa Rahvaliidu liige ning erakonna meediajuht.Andres Raid lahkub Rahvaliidu meediajuhi kohalt ja ilmselt ka erakonnast postimees.ee, 11. veebruar 2011 2002. aasta kohaliku omavalitsuse volikogude valimistel sai ta Tallinnas 14 häält.

2013. aasta kohalike omavalitsuste valimistel kandideeris ta Keskerakonna nimekirjas Tallinnas Kristiines, talle anti 117 häält, mis ei olnud piisav volikokku pääsemiseks.http://valimised.err.ee/?c=1&id=286786

2015. aasta Riigikogu valimistel kandideeris ta valimisringkonnas nr 9 (Jõgeva ja Tartu maakond), sai 295 häält ja valituks ei osutunud.http://rk2015.vvk.ee/detailed-9.html

Ta kandideeris 2023. aasta valimistel EKRE nimekirjas Riigikokku, kogus valimisringkonnas nr 1 (Haabersti, Põhja-Tallinn ja Kristiine) 544 häält ning ei osutunud valituks.

 Varia 
California Berkeley Ülikoolis viibimise ajal õnnestus Raidil kohtuda Ameerika Ühendriikide presidendi Ronald Reaganiga ning teha temaga ka intervjuu, mis avaldati kohalikus väljaandes. Nõukogude Liidus ei oleks ükski väljaanne USA presidendiga tehtud intervjuud avaldanud.

Ta on kohtunud mitu korda Boriss Jeltsiniga, kui too oli Sverdlovski (praegune Jekaterinburg) oblastikomitee kompartei esimene sekretär ning teinud temaga intervjuud Eesti Televisioonile ja välismaa uudistekanalitele.

1991. aasta augustiputši ajal tegi Andres Raid Tallinna lennujaama juures esimesed intervjuud Eestisse saadetud Vene sõjaväelastega, kes liikusid Nõukogude soomukite kolonniga Tallinna.ETV püstolreporter Andres Raid räägib 1991 putši aegsetest telgitagustest elu24.postimees.ee, 23. august 2024 

Ta on üks tegelasi 2005. aastal valminud mängufilmis "August 1991 (film)", kus teda mängib Hendrik Toompere.

Venemaa poolt okupeeritud Donetski oblastit ja Mariupolit 2023. aastal külastanud Andres Raid kirjeldas Kuku Raadiole, et Mariupolis pole olukord üldse nii hull, kui senini oli väidetud ning nn lapseröövidest ehk Venemaale sunniviisiliselt viidud lastest pole seal midagi kuuldud.Põlluaas: Raidi väited tulevad erakonnas kindlasti aruteluks postimees.ee, 6. aprill 2023

Andres Raidist räägib Kuldse Trio laul "Chiri-biri-binn", kus Raidi kujutatakse maailmaränduri ja kõigi naiste poolt armastatud mehena. Enne laulu valmimist küsis Kuldne Trio selleks Raidilt luba.Katharina Toomemets, Urmas Vahe, Leemet Prits. Mida arvavad laulu sisse pandud kuulsused ise?. Õhtuleht, 22. juuni 2010

Teoseid
Raamatud
"Kui Eesti oli kodusõja lävel". Eesti Ajalehed. 2010. ISBN 9789949444915
"Elu reeglite järgi". Matrix Tallinn 2024. ISBN 9789949981168

Artikleid

Orjalikkuse jälgedel Delfi, 4. veebruar 2008
Okkaline on rada EL-i õigusruumi Delfi, 10. märts 2008
Sõjaväkke küüditamise eest pension Delfi, 10. aprill 2008
Kommunism hukka mõista!? Delfi, 21. juuli 2008
Andres Raid võitleb üksiku rüütlina pangaorjuse vastu Eesti Ekspress, 5. oktoober 2009
Kas õigusriigile on kohane represseerida teadvalt süütut inimest? Eesti Ekspress, 21. oktoober 2009
Minister, ära lase end tanki panna! Delfi, 2. november 2009
Represseerimata represseeritud Eesti Ekspress, 9. november 2009
Paljukiidetud e-Eesti kui virtuaalne seks Eesti Ekspress, 2. detsember 2009
Suur Stalin, su üritus elab! Eesti Ekspress, 20. detsember 2009
Tõesti – kas meist endist ei sõltugi enam midagi? Eesti Ekspress, 8. jaanuar 2010
Kui rahvast muudetakse biomassiks... Eesti Ekspress, 18. jaanuar 2010
Originaal Viinivorstid Delfi, 25. jaanuar 2010
Kas eestlased on orjad? Hirmu orjad? Eesti Ekspress, 16. veebruar 2010
Juku-Kalle ja Kivisildniku toetuseks Eesti Ekspress, 22. veebruar 2010
Eesti vajab uut eliiti Eesti Ekspress, 10. märts 2010
Poollibahundi ehk venelasest eestlase loomine Eesti Ekspress, 7. aprill 2010
Kas maksuamet võib olla Eesti suurim maksupettur? Delfi, 7. september 2010
Kohtusüsteemi lootusetu reform? Eesti Ekspress, 25. jaanuar 2011
Miks Hodorkovski meile äkki nii kalliks muutus? Delfi, 11. veebruar 2011
Kelle võim Eestis kehtib!? Delfi, 24. veebruar 2011
Tallinna Vee tehingu kõrval kilplased kahvatuvad Eesti Ekspress, 28. veebruar 2011

 Viited 

 Kirjandus 
 Andres Raid saab jälle isaks Õhtuleht.ee, 13. aprill 2007
 Andres Raid teeb töötuna doktorikraadi Kroonika, 10. veebruar 2009
 Urmas Seaver. Andres Raid taotleb Nõukogude armees teeninutele represseeritute staatust Postimees, 25. juuni 2009
 Priit Hõbemägi. Nõukogude armees teeninud eestlastele represseeritu staatus! Eesti Ekspress, 26. juuni 2009
 Kadri Ratt. Andres Raid lahkub Rahvaliidu meediajuhi kohalt ja ilmselt ka erakonnast Postimees, 11. veebruar 2011
 Verni Leivak. Andres Raid: "Kindlasti ei vaata ma ulme- ja õudusfilme. Need pole ju õudsed, vaata aknast välja, elu on palju õudsem." ohtuleht.ee, 15. juuli 2024
 Madis Hindre. "Ma olin nagu majavaim." Lasteaia territooriumil elanud Andres Raid tõsteti kodust välja. ekspress.delfi.ee, 16. juuli 2025

 Välislingid 
 Andres Raid: nalja on telemajas palju saanud eeter.err.ee, 8. aprill 2020
 Andres Raid. Nõmme Raadio youtube.com, 7. juuli 2025

Kategooria:Eesti teleajakirjanikud
Kategooria:Rahvaliidu poliitikud
Kategooria:Eesti Konservatiivse Rahvaerakonna poliitikud
Kategooria:Tartu Ülikooli filoloogiateaduskonna vilistlased
Kategooria:California Ülikooli Berkeleys vilistlased
Kategooria:Sündinud 1955